[{"text_idx": "#000004", "text": "Postiwyd ar November 18, 2018 gan admin"}, {"text_idx": "#000006", "text": "Prentis yng nghwmni Orthios Eco Parks Ltd ym Mo\u0302n yw Dafydd a gwnaeth ei benderfyniad a\u2019i ymroddiad i\u2019w waith argraff fawr ar ei benaethiaid, ei gydweithwyr, ei diwtoriaid a Sefydliad y Peirianwyr Mecanyddol. Mae hefyd wedi bod yn barod i iawn i hyrwyddo pynciau STEM (Gwyddoniaeth, Technoleg, Peirianneg a Mathemateg) i ddisgyblion mewn digwyddiadau STEM lleol."}, {"text_idx": "#000008", "text": "Yn y digwyddiad, dywedodd Gareth Cemlyn Jones, Cadeirydd Rhanbarth Glannau Mersi a Gogledd Cymru o\u2019r IMechE:\n\u201cMae Dafydd wedi profi ei fod yn w\u0302r ifanc brwdfrydig ac ymroddgar iawn sy\u2019n dysteb i\u2019w broffesiwn. Nid yn unig mae\u2019n ymestyn ei hun i gwblhau cyrsiau ychwanegol er mwyn ehangu ei sgiliau a\u2019i wybodaeth, ond mae hefyd yn llysgennad gwych i\u2019w gyflogwyr yn Orthios ac i\u2019r diwydiant Peirianneg.\n\u201cYn IMechE rydym yn credu\u2019n gryf bod posib i ni newid y byd drwy beirianneg. Rydym yn dod o hyd i dalentau newydd, ac yn eu meithrin. Rydym yn helpu peirianwyr i ddatblygu gyrfaoedd ac ymgymryd a\u0302 phroblemau a fydd yn gwneud gwahaniaeth i ni i gyd wedi iddynt gael eu datrys.\n\u201cDrwy ei waith yn hyrwyddo pynciau STEM mewn ysgolion lleol a\u2019i brentisiaeth yn Orthios, mae Dafydd yn dangos ei ymrwymiad i Beirianneg. Mae ganddo yrfa addawol o\u2019i flaen.\u201d"}, {"text_idx": "#000011", "text": "Dywedodd Dafydd, \u201cErs dechrau ar fy mhrentisiaeth rydw i wedi datblygu gwell dealltwriaeth o weithdrefnau cynnal a chadw ac offer mecanyddol. Rydw i\u2019n gwybod yn well rw\u0302an sut maen nhw\u2019n gweithio a beth yw\u2019r symptomau gwahanol sy\u2019n digwydd pan fydd rhannau\u2019n methu.\nMae bod yn rhan o di\u0302m Orthios wedi fy ngwneud i\u2019n fwy hyderus, ac mae\u2019r gefnogaeth rydw i\u2019n ei chael gan fy mentor a \u2018nghydweithwyr yn Orthios yn arbennig.\u201d"}, {"text_idx": "#000012", "text": "Cwmni arbenigol ym maes datblygu atgynhyrchiol yw Orthios ac mae ei holl ethos yn ymwneud a\u0302 hyrwyddo cynaliadwyedd ac economi gylchol."}, {"text_idx": "#000015", "text": "Dros y ddwy flynedd ddiwethaf mae Orthios wedi cynnal asesiad manwl o nifer o dechnegau prosesu polymer ac wedi dod i bartneriaeth a\u0302 darparwr technoleg yn ogystal a\u0302 chreu cysylltiadau ag ymgynghorwyr blaenllaw ym maes peirianneg a\u2019r amgylchedd."}, {"text_idx": "#000017", "text": "I gael rhagor o wybodaeth am brentisiaethau gyda Busnes@LlandrilloMenai ewch i gllm.ac.uk/busnes neu ffonio 08445 460 460."}, {"text_idx": "#000018", "text": "\u00ab Se\u0302r Cymru ym maes dysgu seiliedig ar waith yn disgleirio mewn seremoni wobrwyo \u2014\nPrentisiaethau\u2019n llwyddiant mawr yng Nghymru \u00bb"}]